钦定古今图书集成/理学汇编/学行典/第216卷 > 袁庆云
## 钦定古今图书集成/理学汇编/学行典/第216卷 > 袁庆云

按《雩都县志》：“袁庆云，字德亨，端子。博洽端凝有父风。
任上杭训导，日进诸生讲明理学。都御史韩拜问，至
雩陈利弊六事，韩以国士称之。未几，以亲老乞归，朝
夕奉养，揣色听声，未尝跬步离左右。亲没，哀毁逾常，
遂以疾卒。初，端置侧室，生子庆旸。母卒，旸幼。云抚育
成立，友于之风，乡人服之。所著《龙门集》存于家。”